




BAZTANGO UDALEKO EGUR ETXEKO EGUR LOTEAK MOZTU, KARGATU ETA TOKIRA ERAMATEKO ZERBITZUA KONTRATATZEKO PLEGUAREN LAPURPEN TAULA


	

	KONTRATUAREN XEDEA
	ETXEKO EGUR LOTEAK MOZTU, KARGATU ETA TOKIRA ERAMATEKO ZERBITZUA.

	LIZITAZIO AURREKONTUA
	

	Zenbakiz
	30.500,00 EURO, BEZa KANPO
36.905,00 EURO, BEZa BARNE

	Letraz
	Hogei eta bost mila berrehun euro, BEZa kanpo
Hogei eta hamar mila laurehun eta laurogei eta hamabi EURO, BEZa BARNE

	  KALKULATUTAKO BALIOA
	30.500,00 euro, BEZa kanpo. 
36.905,00 euro, BEZa barne. 

	GAUZATZEKO EPEA
	2019ko ekainaren 1a

	

	PROZEDURA
	IREKIA, EUROPAR BATASUNEKO PUBLIZITATERIK GABE.

	TRAMITAZIOA
	Aurreratua.

	KAUDIMEN EKONOMIKOA
	Baldintza administratiboen pleguaren 7. baldintza.

	
KAUDIMEN TEKNIKOA
	Baldintza administratiboen pleguaren 8. baldintza.

	BEHIN-BEHINEKO BERMEA
	EZ. 

	PREZIOEN BERRIKUSPENA
	EZ. 

	LOTEEN DISEINUA
	EZ. 

	ALDAKETARIK ONARTZEN DEN
	Ez da onartzen

	

	ESKAERAK AURKEZTEKO TOKIA
	Nahitaezkoa izanen da Nafarroako Lizitazio Elektronikoaren Plataformaren bidez aurkeztea.

	ESKAERAK AURKEZTEKO EPEA
	Eskaerak aurkezteko epea 15 egun naturalekoa izanen da, Kontratazio Atarian lizitazio iragarkia argitaratu eta biharamunetik aurrera.

I. ETXEKO EGUR LOTEAK MOZTU, KARGATU ETA TOKIRA ERAMATEKO ZERBITZUA. ZERBITZUA KONTRATATZEKO BALDINTZA ADMINISTRATIBOAK.


1.- KONTRATUAREN XEDEA.

Hona hemen baldintza hauetan zehazten den kontratuaren xedea:Etxeko egur loteak moztu, kargatu eta tokira eramateko zerbitzua ematea Baztanen.

2.- ESLEITZEKO PROZEDURA.

Plegu honen xedeko kontratazioa esleitzeko modua prozedura irekia izanen da, Europar Batasuneko atalasearen azpikoa (tramitazio aurreratua), Kontratu Publikoei buruzko apirilaren 13ko 2/2018 Foru Legean xedatuarekin bat.

3.- KONTRATAZIO ORGANOA ETA KONTRATUA KUDEATZEKO UNITATEA.

Hauxe da kontratuaren kontratazio organoa: Tokiko Gobernu Batzordea, Baztango Udalekoa.

Kontratua kudeatzen duen unitatea: ingurumen, nekazaritza eta mendietako zinegotzia.

4.- KONTRATURAKO KALKULATUTAKO BALIOA ETA LIZITAZIO AURREKONTUA.

Zerbitzu kontraturako kalkulatzen den balioa 30.500,00 eurokoa da, BEZa kanpo (36.905,00  euro, BEZa barne). Aldaketak ezin izango dira %10ekotik gorakoak izan, 2/2018 Foru Legeko 144. artikuluan xedatutakoarekin bat.

Kontratuaren lizitazioaren aurrekontua 30.500,00 eurokoa da, BEZa kanpo (36.905,00 euro, BEZa barne). Bazter utziko dira aurrekontu hori gainditzen duten proposamenak.

Esleipena, 2019ko aurrekontuan, kontratazio honek dakarren beharrak finantzatzeko kreditu apropos eta nahikoa izatera baldintzaturik dago.


5.- GAUZATZEKO EPEA

Egur loteak 2019ko ekainaren 1a baino lehen banaturik egon behar dute.


6.- KONTRATATZEKO GAITASUNA

Honako hauek kontratatzen ahal dute Administrazioarekin: pertsona naturalak edo juridikoak, Espainiakoak nahiz atzerrikoak, obratzeko gaitasun osoa badute, ez badaude sartuta Kontratu Publikoei buruzko apirilaren 13ko 2/2018 Foru Legean kontratatzeko ezarritako debeku edo bateraezintasun kasuetan, ez badute interes gatazkarik, eta frogatzen badute behar adinako kaudimen ekonomikoa, finantzarioa eta teknikoa edo profesionala dutela kontratua gauzatzeko.

Pertsona juridikoek, esleipen-hartzaileak izateko, berezkoak izan behar dituzte delako kontratuetan egin beharrekoak beren xede, esparru edo jardueraren barnean, kasuan kasuko Estatutuetan edo eratze erregelamenduan xedatzen denaren arabera.

Aldi baterako enpresa-elkarteek zilegi dute kontratatzea eta, halakoetan, erantzukizun solidarioa izanen dute. Elkarteek ordezkari edo ahalorde bat izendatuko dute, behar adinako gaitasuna izanen duena kontratuaren ondoriozko eskubideak eta betebeharrak erabiltzeko, hura iraungi arte, ezertan eragotzi gabe kobratu edo ordaintzeko ahalmen mankomunatuak egotea. Lizitazioaren ondorioetarako, aldi baterako elkartean parte hartzen duten enpresek adierazi beharko dute nork osatzen dituzten eta zer egoeratan, bakoitzak zenbateko parte-hartzea duen, eta bere gain hartzen dutela aldi baterako elkartea formalki eratzeko konpromisoa, kontratuaren esleipena jasoz gero.

Batera parte hartzen duten lizitatzailek ere kontratatzen ahal dute. Halakoetan, erantzukizun solidarioa izanen dute. Parte hartze hori formalizatzeko, agiri pribatu bat aurkeztuko da, non adierazi beharko baita batera parte hartzeko borondatea dutela, bakoitzak zenbateko parte-hartzea duen eta elkartearen ordezkari edo ahalorde bat izendatu dela, behar adinako botereak dituena kontratuaren ondoriozko eskubideak eta betebeharrak erabiltzeko, hura iraungi arte, ezertan eragotzi gabe kobratu edo ordaintzeko ahalmen mankomunatuak egotea. Halaber, plegu honek ezartzen dituen baldintzak ere bete beharko ditu.

Lizitazio eskaintza batera aurkezten duten enpresek ezin izanen dute proposamenik banaka aurkeztu.

7.- KAUDIMEN EKONOMIKOA ETA FINANTZARIOA

Agiri hauek aurkeztuz justifikatuko da kaudimen ekonomikoa eta finantzarioa kontratua egiteko:
- Negozio bolumenaren adierazpena, kontratuaren xedeko jarduketak zer esparrutan egin diren (egurraren mozketa eta garraioa), gehienez ere azken hiru ekitaldikoa, esleipen-hartzaileak jarduketak noiz hasi edo sortu zituen. Urte bakoitzeko negozio bolumena 30.000,00 eurotik gorakoa izanen da, BEZa kanpo. 

8. KAUDIMEN TEKNIKO ETA PROFESIONALA

Kaudimen teknikoa justifikatzeko, dokumentazio hau aurkeztuko da:
- Egur mozketa eta garraioko obren zerrenda. Azken bost urtean egindakoak izanen dira. Berme gisa, sustatzaileek (ez dira baliozkoak izanen sustatzailea lizitatzailea bera izan denean) ziurtatuko dute, dagokion agiriarekin, zerbitzuak behar bezala exekutatu direla (datu hauek agertuko dira: zerbitzu-exekuzioaren zenbatekoa, data eta lekua, eta zerbitzu-zuinketarena eta harrerarena), eta lanbidearen arauei jarraituz egin eta behar bezala bukatu direla. Gutxienez, ziurtagiri bat aurkeztu beharko da, egur mozketa eta garraioko zerbitzuari dagokiona, hura 30.000,00 eurokoa edo hortik gorakoa bada, BEZa kanpo, eta azken bost urtean egina bada.

Kaudimena azpikontratazioaren bitartez egiaztatzen bada, lizitatzaileak agiri bat aurkeztu beharko du, erakusteko konpromiso formal bat duela azpikontratatuekin kontratua gauzatzeko. Kasu horretan, denen kaudimena hartuko da kontuan. Orobat frogatu beharko du azpikontratatuek beharrezko baliabideak dituztela kontratua gauzatzeko.

9.- PROPOSAMENAK AURKEZTEA

Lizitatzaile bakoitzak proposamen bakarra aurkez dezake gehienez. Halaber, inork ezin izanen du beste lizitatzaile batzuekin batera proposamenik izenpetu baldin eta banakako proposamena aurkeztua badu, ezta elkarte horietako batean baino gehiagotan agertu ere. Hala jokatzeak, bai eta lotura duten enpresek eskaintzak batera aurkezteak ere, ekarriko du izenpetutako eskaintza guztiak ez onartzea.

Proposamena aurkezteak berarekin dakar lizitatzaileak baldintzarik gabe onartzen duela lizitazioaren pleguko baldintza guztien edukia, salbuespenik edo erreserbarik egin gabe.

Lizitazioan interesa dutenek, Kontratazio Atariaren bitartez, informazio osagarria eskura dezakete  pleguei eta gainerako dokumentazioari buruz, eskatu eta hiru eguneko epean.

Lizitatzaileek Nafarroako Lizitazio Elektronikoaren Plataformaren bidez aurkeztea aurkeztu behar dituzte proposamenak.

Eskaeran, aurkezten den lizitatzailea identifikatuta agertuko da, eta berariaz jasoko da honako hau: posta helbidea, telefonoa, faxa eta posta elektronikoa, jakinarazpenak egiteko, plegu honen I. eranskinaren arabera.

Behar bezala beteko den eskaintzarekin edo onarpen eskaerarekin batera, proposamenak gutun-azal bakar batean aurkeztuko dira, eta hor beste hiru sartuko. Den-denak itxita eta lizitatzaileak edo haren ordezkariak sinatuta egonen dira, eta honela identifikatuko: “1. gutun-azala: Dokumentazio administratiboa”, “2. Gutun-azala: Formula bidez kuantifikatzen ahal diren irizpideei buruzko dokumentazioa.”

Zehazki ez bada “gutun-azal” bat aurkezten (karpetak, kutxak…), lizitatzaileak beharrezko neurri guztiak hartuko ditu bermatzeko proposamenak sekretua izaten jarraitzen duela, halako eran non edukia ezin izanen baita jakin “gutun-azalak” irekitzen ez badira. Bestela, lizitaziotik kanpo geldituko da.Era berean, 1. eta 2. gutun-azaletan eskaintza ekonomikoa edo formula bidez kuantifikatzen ahal diren irizpideak aipatzeak ekarriko du proposamena ez onartzea edo bazter uztea.

Gutun-azalek agiri hauek eraman behar dituzte:

1. gutun-azala: “Dokumentazio administratiboa”.

Agiri hauek sartu behar dira ezinbestez:

1. Lizitatzaile(ar)en identifikazioa. Hura pertsona fisikoa izan daiteke, edo baterako parte-hartzea, pertsona juridikoa edo aldi baterako enpresa-elkartea. Orobat, lizitatzailearen posta elektronikoaren helbidea aurkeztuko da, I. eranskineko ereduaren arabera.

2. Lizitatzailearen erantzukizuneko adierazpena, edo, bestela haren ordezkariarena, zehazteko betetzen direla kontratatzeko eskatzen diren baldintzak.
Adierazpen hori II. eranskinaren araberakoa izanen da.

3. Batera parte hartzen duten lizitatzaileek edo aldi baterako enpresa-elkarte batek izenpetzen badu proposamena, horietako bakoitzak sinatu beharko du erantzukizuneko adierazpena, eta, gainera, agiri pribatu batean adieraziko da batera parte hartu nahi dutela, zehaztuz bakoitzak zer portzentajerekin parte hartzen duen; ordezkari edo ahalorde bat izendatuko da, ahalmenak izanen dituena eskubideak erabiltzeko eta kontratuaren ondoriozko betebeharrak konplitzeko, hura iraungi arte. Agiri hori bai parte hartzen duten enpresek bai ahalordeak sinatu beharko dute.

4. Azpikontratazioaren kasuan, lizitatzaileak azpikontratisten zerrenda bat aurkeztu beharko du, eta, agiri batekin, frogatu konpromiso formal bat duela haiekin kontratua gauzatzeko.

2.  Gutun-azala: “Formula bidez kuantifikatzen ahal diren irizpideei buruzko dokumentazioa”.

Gutun-azal honetan, lizitatzaileak proposamen ekonomikoa sartuko du.

III. eranskineko ereduaren arabera eginen da proposamena.

Onetsitako lizitazio aurrekontutik gorako zenbatekoa duten proposamenak baztertuko dira. Gehienez ere bi hamartar erabiliko dira. Eskaintzan jasotako zenbatekoei dagokienez, letrez adierazitako zenbatekoek lehentasuna izanen dute zifrez adierazitakoen gainetik.

Lizitatzaileak edo hura ordezkatzen duenak sinatuta egonen da proposamena. Batera parte hartzen duten lizitatzaileen kasuan, den-denek (edo horien ordezkariek) sinatu beharko dute.

10.  ESKAINTZA BAXUEGIAK.

Eskaintza bat baxuegitzat joko da lizitazio aurrekontuaren %20(e)koa edo hortik beherakoa denean. Halakoetan, Kontratu Publikoei buruzko apirilaren 13ko 2/2018 Foru Legearen 98. artikuluan xedatutakoa beteko da. 

Kasu guztietan, eskaintzak bazter utziko dira egiaztatzen bada baxuegiak direla azpikontratazioari buruzko araudia urratzeagatik edo araudia ez betetzeagatik ingurumen, gizarte edo lan arloan, Estatukoa edo nazioartekoa izan, sektoreko hitzarmen indardunak barne.

11.- KONTRATAZIO MAHAIA ETA PROPOSAMENAK IREKITZEA

Ez da kontratazio honetarako Mahairik sortzen. Izan ere 30.500,00 euroko zerbitzurako kontratua izanik (2/2018 Foru Legearen 50. artikuluak, kontratazioa mahaia beharrezkoa izateko, ezarritako 60.000,00 euroko minimoaren azpitik baitago) ez da beharrezkoa hau sortzea. Gainera, urtero errepikatzen den kontratazioa izanik, ez dago Kontratazio Mahaiak eskaini dezakeen aholkularitzaren beharrik.

Lizitatzaileek 1. gutun-azalean garaiz eta behar den moduan aurkeztutako dokumentazioa sailkatuko du aldez aurretik Kudeaketa Unitateak, ekitaldi pribatu batean, egiaztatzeko onartuak izateko baldintzak betetzen dituztela.

Unitateak bost egun naturaletik gorako epe bat eman dezake, akatsak zuzentzeko edo dokumentazioa osatzeko. Akatsak zuzentzeko epea iraganez gero informazioa bete edo konpondu gabe, eskatu bezala, dagokiona prozeduratik kanpo geldituko da. Horren berri jaso beharko da erregistro batean.

Dokumentazio administratiboa sailkatu ondoan, Kudeaketa Unitateak onartu diren enpresen 2. gutun-azala (“Formula bidez kuantifikatu ezin diren irizpideei buruzko dokumentazioa”) ireki eta baloratuko du, zehaztutako irizpideen arabera behar bezala haztatu diren esleipen irizpideei jarraituz.

Nafarroako Kontratazio Atarian, gutxienez 3 egun lehenago, adieraziko da zer tokitan, zer egunetan eta zer ordutan irekiko den formula bidez kuantifikatzen ahal diren irizpideei buruzko dokumentazioa.

Kudeaketa Unitateak, eskaintzaren zati hori ireki baino lehen, bertaratutakoei jakinaraziko die zein den lizitatzaileek aurkeztutako dokumentazioa kalifikatzearen emaitza, eta zehaztuko du zer lizitatzaile onartu den eta zein ez, zergatik ez diren onartu eta zer balorazio eskuratu duten gainerako irizpideetan.

Lizitatzaileak esleipen proposamena lortzen badu, Kudeaketa Unitateak horren berri emanen dio.

12.- ESLEITZEKO IRIZPIDEAK

Honela baloratuko dira proposamenak esleipen-hartzailea hautatzeko (*haztapena zehaztu):

1. Irizpide Sozialak: 10 puntu arte.

Enplegu Zentro Bereziekin edo Gizarteratze Enpresekin azpikontratazioa proposatzen dutenei 10 puntu.

2. Eskaintza ekonomikoa: 90 puntu arte.
[bookmark: _GoBack]
Adierazitako formula aplikatuz baloratuko dira eskaintza ekonomikoak. Gehienez ere bi hamartar erabiliko dira.





Eskaintzaren puntuazioa = 100 x




Eskainitako gutxieneko prezioa
___________________________ 
Aurkeztutako eskaintza

13.- BERDINKETA HAUSTEKO IRIZPIDEAK

Bi eskaintza edo gehiago berdindurik geldituz gero, berdinketa hausteko irizpide hauek erabiliko dira: 
a) Genero berdintasunean jarrera aproposak bultzatu eta gauzatzen direla ziurtatzen duen ziurtagiria.
b) %33ko dibertsitate funtzionala daukaten langileen ehunekorik haundiena, betiere plantillan dauden langile hauek gutxienez, plantilaren ehuneko 2a suposatzen dutelarik. 
c) Abenduak 13ko 44/2007. legearen arabera, gizarteratze enpresa izatea.
d) Aldiko langileen ehunekorik baxuena, betiere eguneko hau 10etik gorakoa ez bada.
e) Irabazteko asmorik gabeko erakundea izatea, gizarte zerbitzuak eskaintzeko kontratazioetan. 
f) Merkataritza bidezkoa gauzatzen duen erakunde bezala aitortza izatea, kontratazioaren funtsa produktuak eskuratzea denean eta produktu horiek bidezko merkataritzaren bidez eskuratzeko aukera dagoenean. 
Berdinketak bere horretan badirau aurreko irizpideak aplikatu ondoan, zozketa bidez hautsiko da.

Berdinketa hausteko irizpideak aplikatzeko, ukitutako enpresa lizitatzaileei eskatuko zaie bost egun naturaleko epean aurkez dezatela beharrezko dokumentazioa.


14.- DOKUMENTAZIOA AURKEZTEA ESLEIPEN-HARTAILEAK FROGATZEKO GAITASUNA ETA KAUDIMENA DITUELA


7 egun naturaleko epean, gehienez ere, Unitate Kudeatzaileak esleipen proposamena jakinarazten duenetik hasita, lizitatzaileak dokumentazio hau aurkeztu behar du:

1. Lizitatzailea eta, kasua bada, proposamenaren sinatzailea nor diren egiaztatzen duten agiriak. Honako hauek, hain zuzen:

1.1- Nortasunaren Agiri Nazionala (edo erregelamenduz hura ordezten duena) pertsona fisikoen edo enpresaburu indibidualen kasuan.

1.2.- Lizitatzailea pertsona juridikoa bada, eraketaren eskritura edo, kasua bada, aldaketarena, Merkataritza Erregistrokoa, baldintza hori bete behar badu aplikatu beharreko araudiari jarraituz. Hala izan ezean, jarduteko gaitasuna frogatzeko, eraketaren edo aldaketaren eskritura, estatutuak edo jardunari buruzko erregulazioa jasota duen eraketa egintza aurkeztu beharko da, kasuan kasuko erregistro ofizialekoa.

Beste pertsona baten izenean agertu edo proposamenak sinatzen dutenek, behar adinako notario-ahalordea aurkeztuko dute, kasuan kasuko erregistrokoa, aurreko paragrafoko eskrituran ez bada hori ageri, baita ahalordea duenaren Nortasunaren Agiri Nazionala ere, edo hura erregelamenduz ordezten duen agiria.

Enpresa izena emanda badago Nafarroako Foru Komunitateko Lizitatzaileen Borondatezko Erregistroan (azaroaren 5eko 236/2007 Foru Dekretuak arautzen du), aski izanen da, enpresaren nortasuna eta ordezkaritza frogatzeko, erregistro horren inskripzio-ziurtagiriaren kopia aurkeztea (Interneten bidez lortu daiteke), baita hark indarra duela dioen erantzukizuneko adierazpen bat ere. 

1.3.- Batera parte hartzen duten lizitatzaileek aurkezten dutenean eskaintza, horietako bakoitzak frogatu beharko ditu bere nortasuna eta jarduteko gaitasuna. Horretarako, agiri pribatu batean zehaztu beharko dute zein diren enpresaburu izenpetzaileen izen-abizenak eta inguruabarrak, horietako bakoitzak zenbateko parte-hartzea duen eta zer pertsona edo entitate izendatu duten denen ordezkaritza osoa izateko Administrazioaren aurrean kontratuak irauten duen bitartean. Batera parte hartzen duten lizitatzaile guztiek sinatu beharko dute delako agiria, edo kasuan kasuko ordezkariek.

Erantzukizuna solidarioa izanen da beti, eta kontratuaren ondoriozko betebeharrak zatiezinak.

2. Entitatearen Identifikazio Fiskaleko Zenbakia. Batera parte hartzen duten enpresaburuek aurkezten badute eskaintza, entitate horietako bakoitzak aurkeztu beharko du IFZ.

3. Kaudimen ekonomikoa eta finantzarioa nahiz teknikoa eta profesionala frogatzen duen dokumentazioa, plegu honetan eskatzen den moduan.

4. Lizitatzailearen erantzukizuneko aitorpena, non jasoko baita betetzen dituela laneko segurtasun eta osasun arloan eta laneko arriskuen prebentzioaren arloan indarreko xedapenek ezartzen dituzten betebeharrak.

Propio eta aldi baterako eratutako enpresa-elkarteek aurkezten dituzten eskaintzen kasuan edo batera parte hartzen duten lizitatzaileen kasuan, elkarteko kide guzti-guztiek aurkeztu behar dute adierazpen hori.

5. Kasuan kasuko ogasunen ziurtagiri positiboak (Nafarroako Foru Ogasuna eta/edo Estatuko Ogasuna eta/edo Foru Ogasunak) eta Gizarte Segurantzako Diruzaintza Nagusiarenak, frogatzen dutenak lizitatzaileak zerga betebeharrak eta Gizarte Segurantzarekikoak beteak dituela. Ziurtagiri horiek, gehienez ere, proposamenak aurkezteko epea bukatu baino sei hilabete lehenagokoak izanen dira.

Propio eta aldi baterako eratutako enpresa-elkarteek aurkezten dituzten eskaintzen kasuan edo batera parte hartzen duten lizitatzaileen kasuan, elkarteko kide guzti-guztiek aurkeztu behar dituzte ziurtagiri horiek.

6. Lizitatzaileak azpikontratatu gogo dituenean kontratuaren xedeko prestazio batzuk enplegurako zentro bereziekin edo laneratzeko zentroekin, azpikontratisten zerrenda zehatza aurkeztu beharko du, baita jatorrizko agiri bat ere, frogatzen duena halako enpresekin konpromiso formal bat duela eta zehazten duena kontratuaren zer parte azpikontratatuko den enpresa bakoitzarekin.

7. Jarduera ekonomikoen gaineko zergan alta emanda dagoela eta betebehar hori betea duela frogatzen duen ziurtagiria, Baztanetik kanpoko helbidea duten lizitatzaileentzat. Lizitatzailearen helbidea Baztango Udalean baldin badago, ofizioz egiaztatuko da. 

Beharrezko dokumentazioa epe horren barnean ez aurkezteak ekarriko du lizitatzailea prozesutik baztertzea eta zehapen bat ordainaraztea, kontraturako kalkulatutako zenbatekoaren %5 adinakoa, baita kalte-ordain osagarriak ere, portzentaje hori gainditzen duen ororentzat.

15.- ESLEIPEN PROPOSAMENA

Unitate Kudeatzaileak, aurkeztutako dokumentazioa egiaztatu ondoan, esleipen proposamena eginen dio kontratazio organoari. Proposamenak zehaztuko du zer lehentasun-hurrenkera izanen duten onartu den proposamen bat egin dutenek eta zer puntuazio eskuratu duten esleipen irizpideak aplikatu ondoan.

Esleipen proposamenak ez du eskubiderik sortuko, kontratua esleitzeko ebazpena onesten ez den bitartean.

16.- ESLEIPENA

1.- Esleipena. Kontratazio organoak hilabeteko epean emanen du kontratua esleitzeko ebazpena, formula bidez kuantifikatzen ahal diren eskaintzak jendaurrean irekitzen direnetik hasita. Ebazpen hori arrazoitua izanen da, eta azalduko du zergatik baztertu diren eskaintzak eta zer ezaugarri eta abantaila dituen hautatutako eskaintzak.

2.- Kontratuaren perfekzioa.- Kontratua esleitzearekin hasiko da kontratuaren perfekzioa. Esleipen ekitaldiaren efikazia etenda geldituko da 10 egun naturaleko epean, esleipenaren jakinarazpena igortzen den egunetik aurrera. Esleipen ekitaldia etenda geldituko da, erreklamazio bat jartzen bada kontratazio publikoari buruz, erreklamazio hori ebazten den bitartean.

3.- Hutsik gelditzea.- Kontratu Publikoei buruzko 2/2018 Foru Legearen 101.5 artikuluan ezarritakoarekin bat, kontratazio organoak esleipen prozedura hutsik deklaratzen ahal du, betiere horren arrazoiak emanez.
4.- Esleipenaren jakinarazpena eta publizitatea.- Esleipena, behin ebatzita, lizitazioan parte hartu dutenei jakinaraziko zaie, eta Nafarroako Kontratazio Atarian argitaratuko, Foru Legearen 102. artikuluan xedatutakoarekin bat.  


17.- BERMEAK

Kontratua formalizatu baino lehen, esleipen-hartzaileak esleipenaren zenbatekoaren %4ko bermea (BEZa kanpo) utziko du Udalaren alde. 

Kontratistaren betebeharrak konplitzeari lotuko zaio bermea, bermealdiak irauten duen bitartean, eta, batik bat, atzerapenen zehapenak ordaintzeari eta kontratistak kontratua gauzatzean sor litzakeen kalte-galerak konpontzeari.

Halaber, kontratistaren erruz kontratua ebazten denean, bermea konfiskatzen ahal da, sortu diren kalte-galerak berdintzeko behar adinakoa. 

Kontratu Publikoei buruzko Foru Legearen 70.3 artikuluan aurreikusitako moduetako edozeinetan era daiteke bermea.

Bermea ofizioz itzuliko da kontratuaren bermealdia bukatutakoan, unitate kudeatzaileak txosten batean adierazi ondoren kontratua Udalak nahi zuen bezala bete dela edo ebatzi dela kontratistarena ez den erruarengatik.

18.- KONTRATUAREN FORMALIZAZIOA

Dokumentazio administratiboan formalizatuko da kontratua, gehienez ere 15 egun naturaleko epean, esleipena eteteko epea bukatzen denetik hasita.

Aldez aurretik, esleipen-hartzaileak agiri hauek aurkeztu beharko ditu hamabost egun naturaleko epean, gehienez ere, esleipena jakinarazten denetik aurrera:

· Kontratuaren ondoriozko betebeharrak konplitzeko bermea Udalaren alde utzi izanaren ziurtagiria.
· Zerbitzu prozesuaren ondoriozko arriskuak estaltzen dituen aseguruaren prima ordaindu izanaren ziurtagiria eta aseguru poliza. Kalte-ordainaren gutxieneko muga lizitazio aurrekontua adinakoa izanen da.
· Aldi baterako enpresa-elkarteen kasuan, eraketa eskriturak eta elkarte horren IFK. Kontratuak irauten duen bitartean (iraungi arte) iraun behar du.
· Urriaren 24ko 1627/1997 Errege Dekretuan zehazten den Laneko Segurtasunaren eta Osasunaren Planaren bi ale.
· Zerbitzu plana, kontratuaren hasierara eguneratua eta zehaztuko duena nor den arduraduna. Eskaintzaren epeei eta programazioari eutsi beharko zaie, pleguan xedatutakoarekin bat.

Kontratistari egotz dakizkiokeen arrazoiengatik kontratua ez bada epearen barnean formalizatzen, kontratazio organoak erabaki dezake kontratua ebaztea, interesdunari entzutea eman ondoan. Halakoetan, horrek kontraturako kalkulatutako zenbatekoaren %5 adinako zehapena ordaindu beharko du, baita kalte-galeren ordain osagarria ere, portzentaje hori gainditzen duen ororengatik. Bestela, beste epe bat eman dakioke, luzaezina izanen dena.

19.- LANEKO SEGURTASUN ETA OSASUN PLANA

Kontratistak Segurtasun eta osasun plana aurkeztuko du, gehienez ere hamabost egun naturaleko epean, esleipena jakinarazpen denetik hasita, eta kontratua formalizatu baino lehen.
Kontratazio organoak zerbitzu hasi baino lehen onetsiko du Segurtasun eta osasun plana, betiere zerbitzurako izendatutako segurtasun eta osasun koordinatzaileak, edo, bestela, zuzendaritza fakultatiboak, aldez aurreko txostena egin ondoan. 


20.- KONTRATUA GAUZATZEA.

20.1.- Kontratu honen xedeko obretan, hauek bete beharko dira: kontratazio plegu honetan xedatutakoa, baldintza administratibo partikularrak, agindu tekniko partikularrak eta kontratistaren eskaintza.

20.2.- Entitate esleipen-hartzaileak kontratu hau gauzatzeko erabiltzen dituen langileek ez dute inolako lan harremanik izanen Udalarekin, ulertzen baita esleipen-hartzailearen menpekoak direla soil-soilik.

Horrenbestez, entitate esleipen-hartzaileak lan, gizarte segurantza eta laneko arriskuen prebentzioaren arloko betebeharrak konplitu behar ditu bere langileekin. Esleipen-hartzaileak betebehar horiek ez konplitzeak edo hark izendatutako teknikariek segurtasun arloko xedapenak urratzeak ez dio inolako erantzukizunik ekarriko Udalari.

21.- GAUZAPENAREN BALDINTZA BEREZIAK.

Kontratu Publikoei buruzko 2/2018 Foru Legearen 66. artikuluan xedatutakoren babesean, honako hauek hartzen dira berariaz gizarte arloko baldintzatzat:

1.- Kontratua gauzatzeko, lan arloan, gizarte segurantzaren arloan eta laneko segurtasun eta osasun arloan legez, erregelamenduz eta hitzarmenez indarra duten xedapenak bete behar dira, eta, bereziki, enpresa kontratistaren jarduera zer sektoretan kokatzen den, horren eremu apaleneko sektoreko azken hitzarmen kolektibo indardunak ezarritako baldintzak.

2.- Eskaintza ekonomikoa behar adinakoa izanen da esleipen-hartzaileak modua izan dezan kasuan kasuko hitzarmen sektoriala aplikatzearen ondoriozko kostuari aurre egiteko, baina aurreikusitako soldaten prezio/orduak ezin dira txikiagoak izan hitzarmenaren prezio/orduak baino (gehi Gizarte Segurantzaren kostuak).

Berdintasuna emakumeen eta gizonen artean. Baldintza hauek bete behar dira alor horretan:

- Enpresa kontratistak 250 langile baino gehiago baditu, frogatu beharko du Emakumeen eta Gizonen arteko Berdintasunari buruzko martxoaren 22ko 3/2007 Lege Organikoan aurreikusitako Berdintasun Plana diseinatu eta aplikatzen duela.

- Kontratuaren ondorioz sortzen den dokumentazio, publizitate, irudi edo material guztietan, enpresa edo entitate esleipen-hartzaileak hizkera ez-sexista erabili beharko du, estereotipo sexistak edo emakumeak diskriminatzen dituzten irudiak ekidin, eta berdintasunaren balioak, presentzia orekatua, aniztasuna, erantzukizun partekatua eta askotariko rolak eta genero identitateak sustatu bere irudian.

Desgaitasuna.- Enpresa kontratistak 50 langile edo gehiago baldin baditu plantillan, frogatu behar du gutxienez langileen %2k %33ko desgaitasuna edo handiagoa dutela.


22.- KONPROMISOAK ETA BALDINTZAK BETE IZANAREN JUSTIFIKAZIOA.

22.1- Konpromisoak betetzea.
Udalak bidezkotzat jotzen dituen agiri eta datu guztiak eskatzen ahal dizkio esleipen-hartzaileari eskaintzako konpromisoak bete dituela egiaztatzeko. Ondorio berberekin, ikuskapen lanak ere egin ditzake.

Kontratistak langile guztiei jakinarazi behar dien zer konpromiso hartu diren kontratuaren babesean gizarte eta ingurumen arloan.

22.2.- Exekuzioaren baldintza bereziak betetzea.
Esleipen hartzaileak 250 langile baino gehiago dituenean, 10 egun balioduneko epean, kontratua sinatzen denetik aurrera, ziurtagiri bat igorri behar dio unitate kudeatzaileari, frogatzeko zenbat langile dauden enpresaren plantillan, bai eta, gainera, Emakumeen eta Gizonen arteko Berdintasunari buruzko martxoaren 22ko 3/2007 Lege Organikoan aurreikusitako Berdintasun Plana diseinatu eta benetan aplikatu dela frogatzen duen dokumentazioa ere.

Hizkuntza ez-sexista erabiliko dela ziurtatzeko, enpresa esleipen-hartzaileak unitate kudeatzailearen ikus-onetsia jaso behar du hedapena egin baino lehen kontratuaren gauzapenean kanpora zabaltzeko sortu den dokumentazio, publizitate, irudi edo materialekin. Horretarako, gorago zehaztutakoaren kopiak edo argazkiak erakutsiko ditu esleipen-hartzaileak.

Entitate esleipen-hartzaileak erantzukizuneko adierazpena aurkeztu badu berdintasun arloko esleipen irizpide sozialei buruz eta horregatik puntuak lortu baditu, egin beharrekoaren berri eman beharko die ukitutako langileei kontratua gauzatzen hasi baino lehen. Kontratua sinatzen denetik hasita, 10 egun balioduneko epean, jakinarazpen horren ziurtagiria igorri beharko dio unitate kudeatzaileari.

Enpresa kontratistak 50 langile edo gehiago baldin baditu plantillan, agirien bidez frogatu behar du, hamar eguneko epean esleipena jakinarazten denetik aurrera, gutxienez langileen %2k %33ko desgaitasuna edo handiagoa dutela.

Lan merkatuan sartzeko zailtasunak dituzten langileak kontratatu direla frogatzeko, lan kontratuak eta Gizarte Segurantzari likidaziorako TC1 eta TC2 agiriak aurkeztuko dira, obrek irauten duten bitartekoak.

23. EPEAK BETETZEA.

Kontratista beharturik dago kontratua betetzera ezarritako epearen barnean.

Kontratistari egotz dakizkiokeen arrazoiengatik epea betetzen ez denean, kontratazio organoak erabaki dezake kontratua ebaztea edo hura betetzeko eskatzea, luzapen bat emanez eta Kontratu Publikoei buruzko 2/2018 Foru Legearen 147. artikuluan zehaztutako zehapenak ezarriz.

24.- KONTRATUA ALDATZEA.

Kontratua aldatzeko, Kontratu Publikoei buruzko apirilaren 13ko 2/2018 Foru Legearen 114., 115., 143. eta 144. artikuluetan xedatutakoa bete beharko da.

25.- KONTRATUAREN LAGAPENA ETA AZPIKONTRATAZIOA.

Kontratuaren ondoriozko eskubideak eta betebeharrak hirugarrenei laga edo azpikontratatu dakizkieke, Kontratu Publikoei buruzko apirilaren 13ko 2/2018 Foru Legearen 108. eta 107. artikuluetan xedatutakoari jarraituz (hurrenez hurren).

26.- EZ BETETZEAREN ETA ZEHAPENEN ARAUBIDEA.

26.1.- Zehapenen aplikazioa.

Kontratistak betetzen ez badu plegu honetan edo Kontratu Publikoei buruzko apirilaren 13ko 2/2018 Foru Legean zehaztutako baldintza eta betebeharretakoren bat, Udalak, interesdunari entzutea eman ondoan, hurrengo ataletako zehapenak ezartzen ahal dizkio, zehapena zerk ekarri duen.

26.2.- Zehapenak ezartzea dakarten jarduketak.

Kontratuen ondorioetarako, plegu honetan edo Kontratu Publikoei buruzko apirilaren 13ko 2/2018 Foru Legean zehaztutako betebeharrak urratzea dakarten ekintzak edo omisioak hartuko dira zehapena dakarren jarduketatzat.

Garrantziaren, proportzionaltasunaren eta asmoaren arabera, honela sailkatuko dira jarduketa horiek: arina, astuna edo oso astuna, irizpide hauei jarraituz:

· Arina: Honako hauek joko dira arintzat: kontratuaren funtzionamendua eta eraginkortasuna okertu, baina maltzurkeriazko jarduketaren ondorioz ez direnak edo arriskurik ekartzen ez dietenak pertsonei, animaliei edo gauzei, edo egindako lanen bizitza ekonomikoa murrizten ez dutenak, edo erabiltzaileei eragozpenik sortzen ez dietenak. Honako hauek, besteak beste:

· Ez egitea aldian behingo bisitak teknikariekin.
· Lanak hasteko jardun arrunta ez betetzea.
· Lanak berandu egitea edo etetea, baldin eta horren arrazoia esleipen-hartzaileari egoztekoa bazaio, betiere hiru egun baino gutxiago, edo betebeharrak zabarkeriaz edo arretarik gabe konplitzea.
· Eragozpenak sortzea erabiltzaileei beharrik gabe.
· Hondakinak edo soberakinak ez kentzea berehala zerbitzua bukatu ondoren.
· Plegu honetako edozein betebehar ez konplitzea, astunagoa ez bada.

· Astuna: Honako hauek joko dira astuntzat: ikuskapenak edo eskatutako lanak eta kontratuko eskakizunak gaizki egitearen ondorioz, eragin txarrak ekar ditzaketenak egindako lanen ekonomiaren gainean, edo eragozpenak eta arriskuak erabiltzaileen gainean, edo kalte larriak udalak kontratatutako lanei egin beharreko kontrolaren edo ikuskapenaren gainean.

· Hiru hutsegite arin kontratuak irauten duen bitartean.
· Edozein hutsegite arinen errepikatzea.
· Laneko segurtasun eta osasun neurriak ez betetzea.
· Kontratatuko lanak edo zerbitzuak ez egitea.
· Kontratua kudeatzen duen unitateak hura gauzatzeari buruz ematen dituen aginduak ez betetzea.
· Ez betetzea eskaintzako baliabide pertsonalak edo materialak erabiltzeko kontratuan hartutako konpromisoa.
· Beharrezko diskrezioa ez gordetzea kontratua dela-eta ezagutzen dituen gaien inguruan.
· Partzialki ez betetzea kontratuan zehaztutako prestazioak.
· Kontratua berandu betetzea edo etetea, hiru egun baino gehiago eta hamabost egun baino gutxiago, baldin eta arrazoia kontratistari egoztekoa bazaio, edo zabarkeriaz edo arreta gabe lan egitea etengabe.
· Kontratua ez formalizatzea epe barnean kontratistari egoztekoa zaion arrazoi batengatik.

· Oso astuna:

· Hiru huts-egite astun kontratuak irauten duen bitartean.
· Edozein hutsegite astunen errepikatzea.
· Emakumeen eta gizonen arteko berdintasunaren arloko araudia ez betetzea.
· Udalari iruzur ekonomikoa egitea, errealitatearekin bat ez datozen ziurtagiriak edo fakturak aurkezteagatik, edo beste edozein moduz, nahiz eta dolorik ez dagoen.
· Kontratua behar ez bezala eta akatsez betetzea, dela kalitateaz dela kantitateaz.
· Deialdiaren dokumentazioan txosten faltsuak aurkeztea, esleipenerako edo exekuziorako behar diren ingurumen edo gizarte arloko irizpideei dagokienez.
· Azpikontrataziorako ezarritako baldintzak ez betetzea.
· Kontratua berandu betetzea edo etetea, hamabost egun edo gehiago, baldin eta arrazoia kontratistari egoztekoa bazaio, edo zerbitzua uztea.
· Sekretu profesionalaren betebeharra edo datuak babesteko araudia ez konplitzea.
· Txostenetan faltsukeriak adieraztea.
· Nahita uztea elementu edo instalazio bat narriatzen.
· Aurkeztutako gizarte eta ingurumen arloko irizpideak ez betetzea.
· Plegu honetako exekuzio baldintza bereziak ez betetzea.
· Kontratuaren eskubideak eta betebeharrak lagatzea, kontratazio organoaren berariazko baimenik gabe.

Kontratistak kontratuko betebehar horiek ez konplitzeak ekarriko du kasuan kasuko espedientea irekitzea. Gero, entzutea emanen zaio, kontratazio organoak ebatzi baino lehen. Beherago zehazten diren zehapenak ezartzen ahal zaizkio, diru kopuru bera bermetik kenduz, edo, bestela, kontratuaren exekuzioan egiten den hurrengo ziurtapenetik.

Zehapenak ezartzeak ez du ezertan galarazten administrazioari kalte-ordaina ordaindu behar izatea arau-haustea dela eta.

26.3.- Zehapenen zenbatekoa.

Atzerapena: atzerapen egun bakoitzeko kontratuaren hasieran edo kontratuaren exekuzioa etetean, Kontratu Publikoei buruzko Foru Legearen 147. artikuluan aurreikusitako zehapena ezarriko da.

Gainera, zehapen hauek ezarriko dira: 

a) Arau-hauste arinak: esleipenaren zenbatekoaren %1era arteko zehapena jaso daiteke arau-hauste arin bakoitzagatik.

b) Arau-hauste astunak: esleipenaren zenbatekoaren %1,01etik %5era arteko zehapena jaso daiteke arau-hauste astun bakoitzagatik.

c) Arau-hauste oso astunak: esleipenaren zenbatekoaren %5,01etik %10era arteko zehapena jaso daiteke arau-hauste oso astun bakoitzagatik. %20ra artekoa izan daiteke zehapen hori, baldin eta Kontratu Publikoei buruzko apirilaren 13ko 2/2018 Foru Legearen 66. artikuluan kontratuak gauzatzeko aurreikusitako baldintza bereziak betetzen ez badira.


27.- AZKEN LIKIDAZIOA.

Zerbitzua bukatu eta hurrengo 15 eguneko epean, obren harrera eginen da, Kontratu Publikoei buruzko Foru Legearen 172. artikuluan xedatutakoarekin bat.


28.- KONTRATUAREN EBAZPENA.

Kontratuak ebazteko arrazoiak: Kontratu Publikoei buruzko Foru Legearen 160. artikuluan oro har ezarritakoak eta lege horren 232. artikuluan berariaz ezarritakoak.

29.- ARAUBIDE JURIDIKOA ETA ESKUMENAK.

Kontratu honek izaera administratiboa du eta plegu honek erregulatzen du, baita horren baldintza administratiboek eta zehaztapen teknikoek ere, eta, horietan aurreikusten ez den orotan, hauek aplikatu beharko dira: Kontratu Publikoei buruzko apirilaren 13ko 2/2018 Foru Legea, Nafarroako Toki Administrazioari buruzko uztailaren 2ko 6/1990 Foru Legea eta aplikatu beharreko gainerako araudia.

Plegu hau, eranskinak eta erantsitako gainerako agiriak kontratu izaerakoak izanen dira. Desadostasunik egonez gero pleguaren eta kontratu izaerako gainerako agirien artean, plegua nagusituko da. Orobat, kontratista esleipen-hartzailearen eskaintzak ere kontratu izaera izanen du, baita kontratua formalizatzeko agiriak ere.

Esleipen-hartzailea ez dago salbuetsita betebeharrak konplitzetik kontratuaren, gainerako kontratu agirien eta jarraibideen edo gauzapenean aplikatu beharreko araudiaren baldintzetako edozein puntu ez ezagutzeagatik.

Kontratazio organoak du eskumena kontratua interpretatzeko, hura betetzean sortzen diren zalantzak argitzeko, hura aldatzeko interes publikoko arrazoiengatik, hura ebaztea erabakitzeko eta horren ondorioak zehazteko, hori guztia Kontratu Publikoei buruzko Foru Legean zehaztutako baldintzak eta eraginak betez eta horren mugen barnean.

30.- ERREKURTSOAK ETA ERREKLAMAZIOAK.

Kontratu honek izaera administratiboa du, eta, hortaz, kontratazio organoak ebatziko ditu, lehendabizi, betebeharrak konplitzearen ondorioz eta xedapen hauen interpretatzearen ondorioz sortzen diren gorabehera guztiak.

Plegu honen kontra eta hura betetzeko ematen diren ebazpen guztien kontra, errekurtso hauek para daitezke:
Berraztertzeko errekurtsoa, Baztango Udalean egintza administratiboa egin duen organora zuzendua, hilabeteko epean, jakinarazpena egin eta biharamunetik hasita, edo, kasua bada, errekurritzen den egintza argitaratu eta biharamunetik hasita.

Kontratazio publikoaren arloko erreklamazioa, Kontratu Publikoen Auzitegira zuzendua, Kontratu Publikoei buruzko Foru Legearen 121. artikuluan eta hurrengoetan xedatutakoarekin bat; horretarako, ezinbestekoa da lizitatzaileek posta elektronikoa ematea, jakinarazpenak modu telematikoen bidez egiteko.

Gora jotzeko errekurtsoa, administrazio auzitegietara zuzendua, hilabeteko epean errekurritzen den egintza jakinarazi edo argitaratzen denetik hasita.

Administrazioarekiko auzi-errekurtsoa, Iruñeko Administrazioarekiko Auzien Epaitegira zuzendua, bi hilabeteko epean, errekurritzen den egintza jakinarazi edo argitaratu eta biharamunetik hasita.

31.- DATUEN BABESA.

Baztango Udalak, adjudikaziodunari, bere ustez, beharrezkoa den dokumentazio guztia helarazteko eskubidea gordetzen du. 

Momentu oro, adjudikaziodunak, apirilaren 13ko Kontratu Publikoen 2/2018 Lege Foraleko 54. artikuluaren arabera sekretua mantentzera behartuta dago,  halaber, Baztango Udalak lege bereko 54.1. artikuluan biltzen den konfidentzialtasun betebeharra mantenduko du, enpresak bere eskaintzan zehaztutako baldintzen arabera. 

Datuen Babesaren araubideari jarraikiz, adjudikazioduna, araubide honetan zehazten diren beharretara lotuta dago, kontratuaren gauzatzeagatik eskuratu ditzakeen edo Udalak helarazi ahal dizkion hirugarrenen datuei dagokionez.

2016/679 (EB) Erregelamenduaren 13. artikuluaren arabera , aurrerantzean DBEO, lizitatzaileak informatu behar dira, datuen tratamenduaren arduraduna (kontratazio prozedura honetan parte hartzeagatik helarazitako datuena) Baztango Udala dela, eta tratamenduak, espedientea aitzinera eramatea eta kontratuaren ondorengo burutzea du jomuga. 

Datuen lagapena, 5/2018 Gardentasun, Informazio Publikorako Sarbide eta Gobernantza Onaren Lege Foralean eta 2/2018 Kontratu Publikoen Lege Foralean  zehaztutako kasuetan emanen da bakarrik.

Datuen tratamenduaren zilegizko oinarria, datuen tratamenduaren arduradunari egotzitako betebehar baten gauzatzea da (2/2018 Kontratu Publikoen Foru Legea). 

Datuak, behar diren bitartean mantenduko dira, hau da, adjudikazioaren aitzinera eramatearen eta kontratuaren garatzearen bitartean, eta alderdiek, beraien eskubideen defentsan, betearazi egin dezaketen akzioen preskripziora arte. Bukatzerakoan, 12/2007 Artxibo eta Dokumentuen Lege Foralaren arabera agiritegian gordeko dira eta Nafarroako Toki Entitateen jarraibideen arabera bakarrik deuseztatuko dira. 

Pertsonak, beraien datuak direnen inguruan, sarbide, deuseztatze, zuzentze eta mugatze eskubideak gauzatu ahalko dituzte. Gainera aurkaritza eskubidea  gauzatu dezake, baldintza zehatzak betetzen badira eta bere egoera pertsonalarekin zerikusia daukaten arrazoiengatik. Hau guztia gauzatu ahal izateko, Baztango Udalan egin dezakete. 

Halaber eskubidea daukate Datuen Babesaren Agentzia Espainolean erreklamazio bat aurkezteko (www.aepd.es) , tratamendua, gaur egungo araudiarekin ez datorrela bat uste badute. Edo, datuen babesaren ordezkariarekin harremanetan jarri daitezke, bere datu pertsonalen babesari buruzko edozein galdera edo zalantzarekin. 

32.- KONFIDENTZIALTASUNA.

Kontratua gauzatzean eskuratzen duen informazioaren konfidentzialtasunari eutsi beharko dio kontratistak. Bost urteko epean eutsi beharko dio, informazioaren berri duenetik aurrera.

Ezin izanen da enpresarioen informaziorik zabaldu horiek konfidentzialtzat jo badute. Ondorio horietarako, lizitatzaileek adierazi beharko dute, erantzukizuneko aitorpen batean, zer dokumentazio proposatzen duten konfidentzialtzat hartzeko.  Proposamen osoa ezin da konfidentzial hartu. Hala eginez gero, kontratazio organoak, arrazoiak emanez, zehaztuko du zer dokumentazio ez dagoen sekretu teknikoen edo merkataritzakoen menpean. 





































I. ERANSKINA

LIZITATZAILEA(K) IDENTIFIKATZEKO EREDUA
ETA POSTA ELEKTRONIKOAREN HELBIDEA JAKINARAZPENAK EGITEKO

……………………………………. OBREN KONTRATAZIOA


…………………………………………………………….. jaun/andreak, NANa/IFZ: ………………………………….., helbidea, jakinarazpen ondorioetarako: …………………………………… (PK: …………………, herria: ………………….), telefonoak: …………………………………………, faxa: ……………….., bere izenean edo …………………………. sozietatearen izenean (IFK: ………………………………..) (behar ez dena ezabatu). 

ADIERAZTEN DU:

· Honako hau dela posta elektronikoaren helbidea baliabide telematikoen bitartez jakinarazpenak egiteko, kontratazio publikoaren arloan erreklamazioak eginez gero:

………………………………………………………

· Kontratazioaren plegua ezagututa, konpromisoa hartzen duela hari eta aurkeztutako eskaintzari atxikita gauzatzeko kontratazioa, eta, horretarako, gutun-azal hauek eransten dituela:

· 1. GUTUN-AZALA: “Dokumentazio administratiboa”.
2. GUTUN-AZALA: “Formula bidez kuantifikatzen ahal diren irizpideei buruzko dokumentazioa”.
· 


…………….……….(e)an, 20….ko ……………………………………aren …(e)an.


· LIZITATZAILE(AR)EN SINADURA









II. ERANSKINA

ERANTZUKIZUNEKO ADIERAZPENAREN EREDUA KONTRATAZIORAKO ESKATZEN DIREN BALDINTZAK BETETZEKO

- ……………………………………. OBREN KONTRATAZIOA


…………………………………………….…….…….. jaun/andrea. NAN/IFZ: …………………………………
Jakinarazpenak egiteko helbidea:		
P.K.		, Herria 	
telefonoak		, bere izenean edo ………………………………………………. sozietatea ordezkatuz (behar ez dena ezabatu)	
IFK		


Bere erantzukizunpean adierazten du:

· Betetzen ditudala/ordezkatzen dudan entitateak betetzen dituela (adierazi dagokiona) kontratatzeko baldintzak, eta ez dudala/duela Kontratu Publikoei buruzko apirilaren 13ko 2/2018 Foru Legearen 22. artikulutik 26.era bitarteko debekurik urratzen.

· Konpromisoa hartzen duela, esleipen-hartzaile aukeratuz gero, zazpi eguneko epean frogatzeko, esleipena jakinarazten denetik aurrera, plegu honetan eskatutako agiriak badituela eta baliokoak direla. 

· Konpromisoa hartzen duela kontratua sinatu aurretik eskatutako agiriak aurkezteko, kontratazioa erregulatzen duen baldintza administratibo partikularren pleguan zehaztutakoari jarraituz.

· Bere xedeak edo jarduerak lotura zuzena duela kontratuaren xedearekin eta beharrezko langileak eta materialak dituela kontratua behar bezala gauzatzeko.

· Zerga betebeharrak eta Gizarte Segurantzarekikoak konplituak dituela, baita laneko segurtasun eta osasun arloan eta laneko arriskuen prebentzioaren arloan indarreko xedapenek ezartzen dituzten betebeharrak ere.

· Plegu honetan eskatzen den kaudimen ekonomikoa, finantzarioa, teknikoa eta profesionala baduela.

· Honako dokumentazio hau jotzen duela konfidentzialtzat: ……………..





…………….……….(e)an, 20….ko ……………………………………aren …(e)an.



LIZITATZAILE(AR)EN SINADURA

III. ERANSKINA


FORMULA BIDEZ KUANTIFIKATZEN AHAL DEN ESKAINTZAREN EREDUA


- ……………………………………. OBREN KONTRATAZIOA

…………………………………………………………….. jaun/andrea. NAN/IFZ: 	
Jakinarazpenak egiteko helbidea		
P.K.		, Herria 	
telefonoak	
	, bere izenean edo ………………………………………………. sozietatea. ordezkatuz (behar ez dena ezabatu)	
IFK		
Konpromisoa hartzen du ondoren zehazten den eskaintzari jarraituz zerbitzua emateko:

Eskaintza ekonomikoa: …………………………………. (adierazi zenbakiz eta letraz) –BEZa kanpo–.




……………………….…….(e)an, 20..…ko …………….…………….aren ……..(e)(a)n.


LIZITATZAILE(AR)EN SINADURA

